=== Rullende materiel ===
[[Fil:1996 stock driver car.png|thumb|Motorvogn i 1996-materiel.]]
[[Fil:1996 stock trailer car.png|thumb|Mellemvogn i 1996-materiel.]]
[[Fil:LUL 1996 Tube Stock at Stratford.jpg|thumb|right|1996 materiel på Stratford Station]]
Da Jubilee line åbnede, blev den betjent af [[London Underground 1972-materiel|1972-materiel]]. I 1984 var dette delvist erstattet af det nye [[London Underground 1983-materiel|1983-materiel]]: det overflødige 1972-materiel blev overført til Bakerloo line. 1983-materiellet viste sig at være upålidelige og problemfyldte, med enkeltbladsdøre, hvilket medførte at afsætning og påfyldning af passagerer var en langsommere proces end på andet materiel med bredere døre. Med anlægget af Jubilee line-forlængelsen kom muligheden der for at indsætte nye tog, og i dag betjenes banen af [[London Underground 1996-materiel|1996-materiel]], hvis eksteriør er magen til [[London Underground 1995-materiel|1995-materiellet]], der benyttes på Northern line, men er (på trods af navneforvirringen) teknisk mindre avanceret. Det nye materiel har indendørsdisplays og automatiske højtalerudkald. I begyndelsen var den viste tekst statisk og viste kun togets destination, men senere også navnet på den næste station og forbindelser herfra. Senere ændringer har tilføjet rullende tekst. 1996-materiellet har en anden motor end 1995-materiellet og har et motordesign magen til [[British Rail Litra 465|Litra 465]] [[Networker]]-tog.
Historie Foreninger Organisationer